《吴时极菜园》
明代·岳正

春风吹春春雨肥，畦南畦北腻如脂。日食都无万钱费，先生自如畦中芝。

朝为羹、暮为糜，软蒸烂煮皆所宜。撑肠拄腹卧不得，夜半起舞还生悲。

可怜四海多疮痍，民财已竭民力疲。烹龙炮凤日不足，肉食诸公知不知。

君不见，咬得此根事可为，岂无大道能济时？先生莫守千瓮韭，要令四海无寒饥。

作者简介：（1418—1472）顺天府漷县人，字季方，号蒙泉。工书画，尤擅画葡萄。正统十三年进士。授编修，天顺初改修撰，以原官入内阁，预机务。在阁二十八日，忤石亨、曹吉祥，被构陷，谪钦州同知，旋系狱，戍肃州。宪宗初复修撰，出为兴化知府，旋辞归。谥文肃。如《深衣注疏》、《类博杂言》、《类博稿》。